Liisa-Ly Pakosta

Justiits- ja digiminister .04.2025

**Kirjalik küsimus parlamentaarse kontrolli takistamise kohta**

Austatud justiits-ja digiminister

Riigikogu kodu- ja töökorra seadus sätestab konkreetse tähtaja kirjalikele küsimustele vastamiseks. Vastavalt seadusele toimub kirjalikule küsimusele vastamine 10 tööpäeva jooksul selle edastamisest arvates. Esitasin Teile 21.11.2024 kirjaliku küsimuse perekonnaseaduse kavandatavate muudatuste kohta, mille vastamise tähtaeg oli 05.12.2024. Kirjaliku küsimuse vastus saabus 11.12.2024 ehk hilines 3 tööpäeva. Viimati 17.03.2025 esitasin Teile kirjaliku küsimuse erasektorist tellitud õigusliku analüüsi kohta, mille vastamise tähtaeg oli 01.04.2025. Tänaseni ei ole vastust saabunud. Leian, et on võimatu teostada parlamentaarset kontrolli täitevvõimu tegevuse üle, kui valitsuse liige seda takistab.

Lähtudes eeltoodust on mul Riigikogu kodu- ja töökorra seaduse § 147 alusel Teile järgmised küsimused:

1. Palun andke teada, millal Teil on kavas vastata minu kirjalikule küsimusele, mis sai Teile esitatud juba 17.03.2025?
2. Kas olete teadlik, et kirjaliku küsimuse vastamise tähtaja pikendamine ei ole Riigikogu kodu- ja töökorra seaduse kohaselt võimalik? Palun selgitage, miks Teie juhitav ministeerium rikub seadust?
3. Kuidas kavatsete tulevikus tagada, et Teie juhitav ministeerium vastab Riigikogu liikmete esitatud kirjalikele küsimusele seadusega ette nähtud tähtaegade piirides?

|  |
| --- |
|  |

Lugupidamisega

(allkirjastatud digitaalselt)

Züleyxa Izmailova

Riigikogu liige